́летъ же и лѣ́ствичникъ: а́ще тѣ́ло, тѣ́лу прикаса́яся, измѣня́ется дѣ́йствомъ, ка́кѡ у́бѡ не измѣни́тся, и́же бж҃ію тѣ́лу прикаса́ется непоро́чныма рука́ма пи́сано же є́сть и въ ста́рчествѣ: іѡа́ннъ во́стрскій, му́жъ ст҃ы́й, и вла́сть имы́й на ду́сѣхъ нечи́стыхъ, вопросѝ бѣсѡ́въ, ѝже бѣ́ша живу́ще во ѻтрокови́цахъ бѣсну́ющихся и дѣ́йствуемыхъ ѿ ни́хъ лука́вѡ, ре́кши: кі́ихъ ра́ди веще́й боите́ся хрістіа́нъ; ѻни́ же глаго́лаша: и́мате вои́стинну трѝ вє́щи вели̂ки: єди́ну у́бѡ, ю́же но́сите на вы́и ва́шей: и єди́ну, є́юже мы́етеся въ цр҃кви: и єди́ну, ю́же яди́те въ собра́ніи